nvidia/miracl-vision huggingface dataset:
Lugha za Kikushi

Lugha za Kikushi ni kati ya lugha za Kiafrika-Kiasia. Zinatumika hasa katika Pembe la Afrika na nchi za jirani, kuanzia Misri na Sudan hadi Kenya na Tanzania, lakini zamani zilitumika katika maeneo makubwa kuliko leo. Jina linatokana na Kush, mtu wa Biblia anayetajwa kama babu wa makabila ya aina hiyo. Leo lugha kubwa zaidi katika kundi hilo ni Kioromo (35,000,000), kikifuatwa na Kisomali (18,000,000). Baadhi yake zimeshakufa.
Justin Bieber

Justin Drew Bieber (alizaliwa 1 Machi 1994)  ni mwimbaji na mtunzi wa nyimbo kutoka Kanada.Baada ya meneja wa vipaji Scooter Braun alimgundua kupitia video zake za YouTube zinazofunika nyimbo mwaka 2008 na alijiunga na RBMG, Bieber alitoa albamu yake ya kwanza ya EP, My World, mwishoni mwa mwaka 2009. Ilikuwa kuthibitishwa platinamu nchini Marekani. Alikuwa msanii wa kwanza kuwa na nyimbo saba kutoka kwenye chati ya kwanza ya rekodi kwenye Billboard Hot 100. Bieber alitoa albamu yake ya kwanza ya studio ya kwanza, My World 2.0, mwaka 2010. Ilianza kwa namba moja katika nchi kadhaa, ilithibitishwa platinum tatu nchini Marekani, na ilikuwa na "Baby" moja. Kufuatia albamu yake ya kwanza na ziara za uendelezaji, alitoa filamu yake ya biopic-tamasha Justin Bieber: Kamwe Usema kamwe na albamu ya pili ya studio, Chini ya Mistletoe (2011), ambayo ilianza kwa nambari moja kwenye Billboard 200. Album yake ya tatu ya studio, Amini (2012) ilizalisha "Mpenzi" mmoja, ambao ulifikia idadi moja nchini Canada. Ndoa yake ya nne ya albamu Kusudi ilitolewa mwaka wa 2015, ikitoa nambari tatu za kipekee: "Unamaanisha Nini?", "Samahani", na "Jipendeke". Baadaye, Bieber alikuwa amejumuisha kwenye ushirikiano wa mafanikio kadhaa, ikiwa ni pamoja na "Maji ya Cold", "Hebu Nipenda Wewe", "Despacito (Remix)", na "Mimi Ndimi". Albamu yake ya Marekani na mauzo ya pekee ya jumla ya milioni 44
Lugha ya kufundishia

Lugha ya kufundishia ni lugha maalumu inayoteuliwa kutumika kutoa elimu rasmi katika taifa husika. Baadhi ya nchi huwa na lugha zaidi ya moja za kufundishia. Kwa mfano, nchini Tanzania, elimu ya msingi na elimu ya watu wazima hutolewa kwa lugha ya Kiswahili, lakini elimu ya sekondari na ya chuo kikuu hutolewa bado kwa Kiingereza. Hata hivyo serikali ya Tanzania iko mbioni kuelekea zaidi kutumia lugha ya Kiswahili kama lugha rasmi ya kufundishia kati ngazi zote. Jitihada za kukifanya Kiswahili kuwa lugha ya kufundishia kina umuhimu wake katika elimu ya Watanzania ili: 1) kuifanya taaluma na elimu ya nchi kuwa na hadi ya hali ya juu. 2) kukuza maarifa ya wanafunzi Nchini Kenya na Uganda lugha ya kufundishia ni Kiingereza isipokuWa kwa baadhi ya masomo. Nchi ya Rwanda ilibadili lugha yake ya kufundishia kutoka Kifaransa hadi Kiingereza. Nchi nyingi za Ulaya zinatumia lugha za nchi zao kama lugha za kufundishia.
Mnjugu Hausa

Mnjugu Hausa (Macrotyloma geocarpum) ni mmea wa mazao wa nusufamilia Faboideae katika familia Fabaceae. Kama mnjugu wa kawaida vikonyo vya matunda machanga huingia ardhini na makaka yanakomaa chini. Mbegu zake, zinazoitwa njugu Hausa, zipo mbili mbili ndani ya makaka. Asili ya mmea huu ni Afrika ya Magharibi. Hukuwza katika nchi mbalimbali za eneo hili, kwenye Benin hasa.
Luigi Carlo Borromeo

Luigi Carlo Borromeo (Graffignana, 26 Oktoba 1893 - Pavia, 4 Julai 1975) alikuwa askofu Mkatoliki nchini Italia. Alipata upadrisho tarehe 30 Machi 1918. Tangu 1951 hadi 1952 alikuwa askofu msaidizi wa Jimbo la Lodi, akawa askofu wa Jimbo la Pesaro hadi kifo chake.
Injili ya Yakobo

Injili ya Yakobo ni kitabu cha dini ya Ukristo kilichoandikwa kwa Kigiriki miaka 140-170 hivi BK (labda 145). Pengine kinaitwa majina mengine, mojawapo "Kuzaliwa kwa Maria". Hii ni kwa sababu kinasimulia hasa uzazi (sura 1-8) na utoto wa Bikira Maria (sura 9-16), mbali ya utoto na uzazi wa Yesu (sura 17-24). Ni cha kwanza kusema juu ya ubikira wake wakati wa kumzaa Yesu na baada ya hapo. Ingawa mwandishi anajidai kuwa Yakobo Mdogo, wataalamu wanapinga neno hilo. Ingawa kitabu kilienea sana na kubaki hadi leo katika nakala nyingi za tafsiri mbalimbali, hakikukubaliwa kama sehemu ya Biblia ya Kikristo. Sababu kuu inaweza kuwa ile ya kuchelewa kutungwa, baada ya wakati wa Mitume wa Yesu kwisha. Baadhi ya masimulizi ya kitabu hicho yameingia katika Kurani na katika desturi za Kikristo, kama vile Pango la Noeli wakati wa Kuzaliwa kwa Yesu ambalo kwa kawaida linaonyesha uwepo wa ng'ombe na punda kama inavyosimuliwa na Injili ya Yakobo (18).
Bikira Maria wa Mateso

Bikira Maria wa Mateso ni jina mojawapo linalotumika kumheshimu mama wa Yesu kama mshiriki mwaminifu na wa dhati wa mateso na kifo cha Mwanae msalabani. Liturujia ya Kanisa la Kilatini inaadhimisha kumbukumbu yake tarehe 15 Septemba, siku inayofuata sikukuu ya Kutukuka kwa Msalaba. Hii ni kwa sababu, akisimama kwa uchungu chini yake na kumtolea Mungu sadaka hiyo, Maria alijitokeza kama Eva mpya: kama vile ukaidi wa mwanamke wa kwanza ulivyoleta kifo, utiifu wa ajabu wa huyo wa pili ulileta uzima kumpitia Mwanae mfufuka . Ndivyo ilivyopangwa na Papa Pius X kwa dunia nzima mwaka 1913, baada ya heshima hiyo kuenea sana katika ya Wakatoliki kuanzia karne ya 11. Msingi wake ni hasa habari za Injili ya Luka (2:34-35,41-51; 23:27-31,55-56) na ya Yohane (19:25-27), lakini pia ile ya Mathayo (2:13) kuhusu mtoto Yesu kudhulumiwa na mfalme Herode Mkuu . Katika liturujia ya Neno, Misa ya siku hiyo ina sekwensya ya pekee, ambayo kwa Kilatini inaitwa "Stabat Mater" ("Mama alisimama"), ambayo ndiyo maneno ya kwanza ya shairi hilo lenye muziki wa huzuni lakini mtamu.
Andrea Kim Taegon

Andrea Kim Taegon (Hangul: 김대건 안드레아, Hanja: 金大建; Solmoe, Dangjin, Korea, 1821 – Mto Han, Hanseong, Joseon, sasa Seoul, Korea Kusini, 1846), alikuwa padri wa kwanza wa Kanisa Katoliki mzaliwa wa Korea na ndiye msimamizi wa nchi. Papa Pius XI alimtangaza mwenye heri mwaka 1925, halafu tarehe 6 Mei 1984 Papa Yohane Paulo II alimtangaza mtakatifu pamoja na wafiadini wenzake 102 walioshuhudia kwa ushujaa imani ya Kikristo, wakiwemo katekista Paulo Chong Hasang, maaskofu 3, mapadri wengine 7, na walei wengine 91 wa Korea, baadhi wenye ndoa, baadhi wazee, baadhi vijana na hata watoto: wote waliteswa na kuuawa wakikamilisha kwa damu yao mwanzo wa Kanisa nchini . Sikukuu yao wote huadhimishwa kwa pamoja tarehe 20 Septemba. Mwishoni mwa karne ya 18, Ukristo wa Kikatoliki ulianza kuenea taratibu katika rasi ya Korea, nchi ya Kikonfusyo, kwa juhudi na ari za wananchi walei. Mwaka 1836 Korea ilipata wamisionari wa kwanza kutoka nje (wanashirika wa Paris Foreign Missions Society) ambao walilisha na kuthibitisha imani kwa kutangaza Neno la Mungu na kuadhimisha sakramenti . Wazazi wa Andrea waliongokea Ukristo na baadaye baba yake alifia dini hiyo kwa sababu ya kuacha dini yake ya awali. Baada ya kubatizwa akiwa na umri wa miaka 15, Kim alisoma katika seminari ya Macau (China) na pia Lolomboy, Bocaue, Bulacan, Ufilipino. Alipewa upadrisho huko Shanghai (1844) akarudi Korea ili kuinjilisha. Chini ya nasaba ya Joseon, Ukristo ulifutwa, tena waamini walidhulumiwa na kuuawa. Waliobaki walipaswa kushika imani yao kwa siri. Andrea Kim akawa mmoja kati ya maelfu waliouawa. Mwaka 1846, akiwa na miaka 25, aliteswa na hatimaye kukatwa kichwa karibu na Seoul kwenye Mto Han
Shairi funzo

1. Mitaani wanazugaga, 2. vipo vingi vya kulaga, 3. acheni kutegeka, 4. wengi wao wapogoro, 5. kwa mbali utawasikia, 6. wanaviita visingeli, 7. wakesha usiku kucha, 8. ni michezo ya kisasa, 9. wanamuita mwana stanza, 10. vigodoro na visingeli, [gasper d warlet]
Mia tano

Mia tano ni namba inayoandikwa 500 kwa tarakimu za kawaida na D kwa zile za Kirumi. Ni namba asilia inayofuata 499 na kutangulia 501. Vigawo vyake vya namba tasa ni: 2 x 2 x 5 x 5 x 5.
Mia tano na moja

Mia tano na moja ni namba inayoandikwa 501 kwa tarakimu za kawaida na DI kwa zile za Kirumi. Ni namba asilia inayofuata 500 na kutangulia 502. Vigawo vyake vya namba tasa ni: 3 x 167.
Mia tano na nne

Mia tano na nne ni namba inayoandikwa 504 kwa tarakimu za kawaida na DIV kwa zile za Kirumi. Ni namba asilia inayofuata 503 na kutangulia 505. Vigawo vyake vya namba tasa ni: 2 x 2 x 2 x 3 x 3 x 7.
Mia tano na tano

Mia tano na tano ni namba inayoandikwa 505 kwa tarakimu za kawaida na DV kwa zile za Kirumi. Ni namba asilia inayofuata 504 na kutangulia 506. Vigawo vyake vya namba tasa ni: 5 x 101.
Mia tano na sita

Mia tano na sita ni namba inayoandikwa 506 kwa tarakimu za kawaida na DVI kwa zile za Kirumi. Ni namba asilia inayofuata 505 na kutangulia 507. Vigawo vyake vya namba tasa ni: 2 x 11 x 23.
Kanisa la Kiorthodoksi la Urusi

Magharibi Wasiosadiki Utatu Kanisa la Kiorthodoksi la Urusi (kwa Kirusi: Ру́сская правосла́вная це́рковь|Rússkaya pravoslávnaya tsérkov) ndilo madhehebu kubwa zaidi ya Ukristo wa Mashariki, likiwa na waumini milioni 112, karibu nusu ya idadi ya Waorthodoksi wote duniani. Pia ndilo Kanisa lililopatwa na dhuluma ya serikali iliyoua Wakristo wengi zaidi katika historia ya Kanisa. Mkuu wake ndiye Patriarki wa Moscow na wa Urusi wote (kwa maana ya Russia, Ukraina n.k.). Kwa sasa ni Kirill I. Mwanzo rasmi wa Kanisa ni ubatizo wa Vladimir Mkuu, mtawala wa Kiev, uliotokea mwaka 988 kwa mikono ya mapadri kutoka Konstantinopoli walioleta mapokeo ya Ugiriki. Warusi walipozidi kuenea katika Asia Kaskazini hadi Alaska, walieneza pia aina hii ya Ukristo iliyozaa matunda mengi, hasa kwa mchango wa umonaki, kiasi cha kufanya nchi iitwe Urusi Mtakatifu. Dhuluma ndefu tena kali za Wakomunisti dhidi yake hazikuweza kufuta imani. Utawala wao uliposambaratika (1989), Kanisa lilistawi tena. Takwimu zilizotolewa mwaka 2019 zinataja majimbo 314, maaskofu 382, parokia 38,649, mapadri 35,677, mashemasi 4,837, monasteri 972 na vyuo vya teolojia 30.
Ally Sykes

Ally Kleist Sykes (Gerezani, Dar es Salaam, 10 Oktoba 1926 - Nairobi, Kenya, 19 Mei 2013) alikuwa mzalendo muasisi wa TANU na moja kati ya wapigania uhuru wakubwa wa Tanganyika katika miaka ya 1950. Ally Sykes ndiye aliyemwandikia na Kumkabidhi Mwalimu Julius Nyerere kadi ya TANU Na. 1. Historia ina kawaida ya kujirudia. Ally Sykes mmoja wa waasisi wa TANU, mmoja wa wale watu wasiozidi takriban saba walikuwa katika kamati ya ndani ya TAA iliyounda TANU, mmoja wa wafadhili wakuu wa TANU, mmoja wa askari kwa maana yake halisi kwa kuwa ni Ally Syke ndiye TAA hadi TANU ikimtegemea kwa kutekeleza mambo ya hatari dhidi ya Waingereza. Pia alikuwa mwanajeshi, mwanamuziki na mfanyabiashara maarufu.  Ally Sykes ndiye alikuwa akipewa kazi za hatari za kumwaga ‘’sumu na upupu’’ dhidi ya serikali. Sumu na upupu huu yalikuwa makaratasi aliyokuwa akichapa nyumbani kwake usiku makaratasi ambayo Waingereza waliyaita makaratasi ya ‘’uchochezi.’’ Waingereza na makachero wake walikuwa wanamjua Ally Sykes vizuri. Waingereza walikuwa wakijua kuwa alikuwa na medali ya mlenga shabaha bingwa aliyopata Vita Kuu ya Pili ya Dunia. Huyu ndiye Ally Sykes mzalendo muasisi wa TANU ambaye sahihi yake ndiyo iko katika kadi ya TANU ya Baba wa Taifa. Ally Sykes alikuwa mtu maarufu kupita kiasi
Kleofa

Kleofa (kwa Kigiriki Κλεόπας, Kleopas) alikuwa Mkristo wa karne ya 1, maarufu kwa kutokewa na Yesu Kristo mfufuka akiwa njiani kutoka Yerusalemu kwenda Emau pamoja na mwanafunzi mwingine (Lk 24:13-32). Ilikuwa siku ya tatu baada ya kifo cha Yesu, ambayo ndiyo ya ufufuko wake kadiri ya Agano Jipya. Ingawa hao wanafunzi wawili walikuwa wamesikia kwamba kaburi la Yesu lilionekana tupu, hawakupata moyo wa kubaki mjini zaidi. Njiani walikuwa wakishirikishana huzuni yao kwa sababu Yesu alishindwa kurudisha ufalme wa Israeli. Ghafla mgeni akaongozana nao na kuulizia sababu ya huzuni yao. Baadaye aliwakaripia kwa kukosa imani akawafafanulia utabiri wa Agano la Kale kuhusu Masiya. Hapo mioyo yao ilikuwa kama inawaka wanapomsikiliza . Walipofikia kijijini walimuomba abaki nao usiku, lakini walipoanza kula, mgeni huyo alimega mkate: ndipo walipomtambua kuwa Yesu. Hapo mwenyewe alitoweka, nao wakarudi mjini kupasha habari kwa mitume wake, waliomuambia kwamba Yesu amemtokea pia Simoni Petro. Habari hiyo inasimuliwa kifupi na nyongeza ya Injili ya Marko pia (16:12-13). Mara nyingine Kleofa huyo anasemekana ndiye yule anayetajwa na Injili ya Yohane (19:25). Mwanahistoria, askofu Eusebius wa Kaisarea, anaripoti maandishi ya Hegesippus, ambaye mwaka 180 hivi BK alisema kwamba miaka ya nyuma aliwahi kudodosa wajukuu wa Mtume Yuda akajibiwa kuwa Kleofa alikuwa ndugu wa Yosefu, mume wa Bikira Maria  Tangu kale Kleofa anaheshimiwa kama mtakatifu: na Wakatoliki tarehe 25 Septemba, na Waorthodoksi tarehe 30 Oktoba, na Wakopti tarehe 10 Novemba
Muazuki

Muazuki (Vigna angularis) ni mmea wa nusufamilia Faboideae katika familia Fabaceae. Mbegu zake huitwa azuki. Asili yake ni Asia ya Mashariki, Japani hasa. Katika Afrika ya Mashariki mmea huu hukuzwa mahali pachache, huko Somalia hasa. Azuki ni kiambato muhimu cha chakula cha Kisomali.
Liturujia ya Ekaristi

Liturujia ya Ekaristi ni sehemu ya pekee zaidi ya Misa. Inafuata daima liturujia ya Neno na kuikamilisha kwa kumleta Yesu Kristo kati ya waamini wake kama chakula na kinywaji cha uzima kwa roho zao ili wapate nguvu na furaha kwa ajili ya kumfuata kwa kutekeleza Neno la Mungu lililotangazwa kwanza. Mahali pake maalumu panaitwa altare (kutoka Kilatini) au madhabahu (kutoka Kiarabu), kwa sababu ukumbusho ulioachwa na Yesu katika karamu ya mwisho ni ukumbusho wa sadaka yake ya msalabani.
Felisi wa Como

Felisi wa Como (alifariki 8 Oktoba 391 BK) anakumbukwa kama askofu wa kwanza wa Como (Italia Kaskazini). Rafiki wa Ambrosi wa Milano, alisifiwa naye kwa umisionari wake akapewa naye upadrisho mwaka 379 na daraja ya uaskofu kwa ajili ya Como tarehe 1 Novemba 386 katika juhudi za kukamilisha uenezi wa Ukristo kote Italia baada ya Kaisari Theodosi I kuufanya dini rasmi ya Dola la Roma. Tangu kale anaheshimiwa kama mtakatifu. Sikukuu yake huadhimishwa tarehe ya kifo chake au tarehe 1 Julai.
Teofilo wa Antiokia

Teofilo wa Antiokia (kwa Kigiriki Θεόφιλος ὁ Ἀντιοχεύς, Theofilos o Antiokheus, alifariki 183/185 BK) alikuwa askofu wa 7 wa Antiokia baada ya Eros na kabla ya Masimo I. Kutoka maandishi yake (Eusebi wa Kaisarea na Jeromu walitaja vitabu mbalimbali vya Teofilo vilivyokuwepo nyakati zao, ambavyo kati yake kimebaki kile Utetezi kwa Autolycus, rafiki yake msomi lakini Mpagani) tunajua kwamba alizaliwa na Wapagani katika eneo la kati ya mito Tigri na Eufrate, na kwamba aliingia Kanisa kwa kupendezwa na maadili ya Wakristo na kwa kusoma Biblia, hasa vitabu vya kinabii. Kutoka kwa mwanahistoria Eusebius wa Kaisarea tunajua juhudi zake za kutetea imani sahihi na kupinga uzushi, hasa ule wa Marcion, akichangia fasihi ya Kikristo, hoja za dini, ufafanuzi wa Biblia na utetezi wa dini kwa kutumia elimu yake pana. Maandishi yake ndiyo ya zamani kuliko yale yote tuliyonayo yanayotaja Utatu Mtakatifu. Tangu kale anaheshimiwa na Wakatoliki na Waorthodoksi kama mtakatifu. Sikukuu yake huadhimishwa tarehe 13 Oktoba.
Mdudu Shingo-ngamia

Familia 6 Wadudu shingo-ngamia (kutoka kwa Kijerumani Kamelhalsfliegen) ni wadudu wakubwa kiasi wa oda Raphidioptera (raphio = sindano, ptera = mabawa) walio na shingo kama ngamia au kama nyoka (snakefly). Mabawa yao ni kama yale ya wadudu mabawa-vena, oda ambaye ndani yake wadudu hawa waliainishwa zamani. Wao ni wadudu mbuai na hula wadudu wengine wadogo, k.m. vidukari na matitiri. Hata lava hula wadudu wengine, mayai na lava hasa. Wadudu hawa wanatokea katika misituni ya Nusudunia ya kaskazini. Kuna spishi tatu tu za wadudu shingo-ngamia katika Afrika kaskazini kwa Sahara. Hawatokei kusini kwa Sahara. Wasomaji wanaombwa kuchangia mawazo yao kwenye ukurasa wa majadiliano ya makala.Kamusi za Kiswahili hazina jina kwa mnyama huyu au wanyama hawa.
Kina (fasihi)

Kina katika fasihi ni sauti inayojirudia katika shairi. Vina ni silabi zenye sauti ya namna moja zinazotokea katikati au mwishoni mwa kila mshororo wa kila ubeti. Hivyo basi kuna vina vya kati na vina vya mwisho.
Serapioni wa Antiokia

Serapioni wa Antiokia alikuwa Patriarki wa mji huo wa Siria (leo nchini Uturuki) miaka 191–211. Maarufu kwa elimu na mafundisho yake, aliacha kumbukumbu sawia kwa utakatifu wake  Anajulikana hasa kutokana na maandishi yake bora kuhusu teolojia yaliyoripotiwa na Eusebi wa Kaisarea. Tangu kale anaheshimiwa na Wakatoliki na Waorthodoksi kama mtakatifu. Sikukuu yake huadhimishwa tarehe 30 Oktoba.
Teresa Teng

Teresa Teng, gona Li-Chun au Deng Lijun (29 Januari 1953 - 8 Mei 1995) alikuwa mwimbaji wa Taiwan. Alijulikana kwa nyimbo zake za kiasili na ballads za kimapenzi, si tu katika lugha ya Mandarin ya ulikotokea, lakini pia katika Taiwan Hokkien, Cantonese, Kijapani, Kiindonesia na Kiingereza. Mgonjwa wa pumu, alikufa mwaka 1995 kutokana na mashambulizi makali ya upumuaji wakati wa likizo katika Thailand. Alikuwa na umri wa miaka 42.
Kijiko

Kijiko ni kifaa chenye umbo la duara lililobonyea kinachotumika wakati wa kula au mara nyingine kupakulia chakula. Kimsingi vijiko hutumika kula vyakula rojorojo, kama vile supu, mchemsho na lambalamba, pia vyakula vidogovidogo na vilivyo ungaunga ambavyo haviwezi kuinuliwa kwa uma kama vile wali, sukari na nafaka. Kwenye uokaji rojo ni laini sana kumimina au kudondosha kutoka kwenye kijiko. Vijiko hutumika pia katika kupima, kuchanganya na kukoroga vitu mbalimbali kama vile viungo. Vijiko hutumika pia kukorogea, kwa njia hii kijiko hupitishwa katika mchanganyiko na huzungushwazungushwa katika maduara ili kusaidia mchanganyiko huo uchanganyike kikamilifu. Vijiko hutumiwa sana katika mapishi na upakuaji wa chakula. Mifano ya vijiko mbalimbali vilivyotumiwa na [[Wamisri wa kale]] inahusisha vilivyotengenezwa kwa pembe za ndovu, mawe na mbao; vingi vilitiwa nakshi kwa alama za kidini. Vijiko vya Wayunani na Warumi wa kale vilitengenezwa kwa shaba na fedha na mishikio yake ilikuwa imechongoka. Siku hizi vijiko hutengenezwa kwa metali kama fedha, pia kwa mbao, plastiki na kauri. Katika Asia ya Kaskazini, vijiko hutumika kama chombo cha msingi kwa ajili ya kula; uma zinatumika kusukuma vyakula kama wali kwenye vijiko pia na matumizi yake ya kawaida kama kukatia au kugawanyishia chakula.
Wafrisia

Wafrisia ni kundi la watu wanaoishi katika Uholanzi ya mashariki na Ujerumani ya Kaskazini karibu na pwani ya Bahari ya Kaskazini katika maeneo ya Frisia ya kihistoria, yakiwa pamoja na mkoa wa Friesland wa Uholanzi, wilaya ya Friesland katika Saksonia Chini, Ujerumani, na wilaya ya Nordfriesland (Frisia Kaskazini) katika Schleswig-Holstein, Ujerumani. Lugha ya kienyeji ni Kifrisia ambayo ni lugha ya Kigermanik iliyo karibu na Kiingereza. Idadi ya wasemaji imepungua, na leo hii wakazi wengi wa maeneo ya Frisia wanatumia ama Kiholanzi na Kijerumani au lahaja mojawapo ya Kijerumani cha kaskazini. Katika historia Wafrisia walijulikana tangu siku za Dola la Roma yaani takriban miaka 2000 iliyopita.
Kazi

Kazi ni sehemu muhimu ya maisha ya binadamu, hivyo ina nafasi kubwa katika anthropolojia, falsafa, teolojia,fizikia na sosholojia. Inafafanuliwa kama utendaji unatumia nguvu ya akili au ya mwili ili kufikia lengo fulani, ambalo mara nyingi ni faida ya kiuchumi ili kuweza na kuwezesha kuendelea kuishi. Lakini thamani yake halisi haiishii katika uzalishaji wa vitu, bali inategemea hasa ustawishaji wa utu katika vipawa vyake vyote kulingana na maadili na maisha ya kiroho. Kwa msingi huo, ni wajibu wa kila mtu aliyefikia ukomavu fulani. Ni pia mchango muhimu katika jamii na inayostahili kuheshimiwa na kutunzwa na wote kuanzia serikali hadi watu binafsi. Kwa kuwa ni wajibu, kazi ni vilevile haki ya msingi ya binadamu. Bila kuwa nayo, mtu anaelekea kunyong'onyea na kujiona hama maana, hasa kama utovu wa kazi unadumu muda mrefu na kumzuia asiweze kupanga maisha yake, kwa mfano upande wa ndoa na familia, kwa sababu ya kutojitegemea. Sheria mbalimbali zinaratibu mahusiano kazini, hasa kama kuna mwajiri na mwajiriwa. Biblia inazungumzia maisha halisi ya watu, hivyo haikuweza kuisahau kazi. Toka kitabu cha Mwanzo (1:1-2:4a) inaonyesha heshima ya kufanya kazi kwa kumchora Mungu akitenda kazi kama binadamu kwa siku sita, akipumzika ile ya saba. Ndiye aliyewaagiza Adamu na Eva wafanye kazi katika dunia ili kuistawisha (Mwa 2:15). Baada ya dhambi ya asili waliyoifanya wajibu huo umebaki, ila kama adhabu sasa unachosha (Mwa 3:17-19)
Kifrisia

Kifrisia ni lugha ya kundi la watu wanaoishi katika Uholanzi ya mashariki na Ujerumani ya Kaskazini karibu na pwani ya Bahari ya Kaskazini katika maeneo ya Frisia ya kihistoria, yakiwa pamoja na mkoa wa Friesland wa Uholanzi, wilaya ya Friesland katika Saksonia Chini, Ujerumani na wilaya ya Nordfriesland (Frisia Kaskazini) katika Schleswig-Holstein, Ujerumani. Lugha hiyo ni lugha ya Kigermanik iliyo karibu na Kiingereza katika lugha za Kihindi-Kiulaya. Idadi ya wasemaji imepungua, na leo hii wakazi wengi wa maeneo ya Frisia wanatumia ama Kiholanzi na Kijerumani au lahaja mojawapo ya Kijerumani cha Kaskazini.
Anthropolojia

Anthropolojia ni fani ya elimu inayochunguza pande zote binadamu kuanzia wale wa kale. Matawi yake mbalimbali yanachunguza maisha ya jamii, utamaduni pamoja na taratibu na tunu, athari ya lugha, mabadiliko ya kimwili n.k. Kwa vyovyote, anthropolojia inahitaji ushirikiano wa sayansi mbalimbali, ikiwemo teolojia. Akiolojia inaweza kutazamwa kama sehemu ya anthropolojia (k.mf. Marekani ) au ya historia, lakini pia kama fani ya pekee (k.mf. Ulaya). Jina linatokana na neno la Kiingereza anthropology lililotumika mara ya kwanza kwa Kilatini mwaka 1593 kuhusiana na historia.[ Asili yake ni maneno mawili ya Kigiriki, ἄνθρωπος, ánthrōpos "mtu") na λόγος, lógos, "neno, somo, elimu").
Historia ya Uswidi

Historia ya Uswidi inahusu eneo ambalo leo linaunda ufalme wa Uswidi. Wakazi hao walikuwa makabila ya Kigermanik kama wakazi wote waliowafuata. Huko Roma Tacitus aliandika juu yao mwaka 98 BK. Kati ya karne ya 8 hadi ya 11 waliitwa mara nyingi "Waviking" wakiogopwa na wenyeji wa Ulaya bara kwa sababu Waviking walivamia mara kwa mara maeneo ya pwani kwa jahazi zao ndogo. Lakini Waviking au Wanormani ni neno la kutaja watu wa Kaskazini waliovamia na kufanya ujambazi kwenye nchi za Ulaya bara si namna jinsi wenyewe walivyojiita. Malkia Margarete I wa Udani aliolewa na mfalme wa Norway. Baada ya kifo cha mumewe alitawala nchi zote mbili na baadaye pia Uswidi. Mwaka 1397 wawakilishi wa falme tatu zilikutana katika mji wa Kalmar (Uswidi ya kusini) na kuelewana juu ya "Umoja wa Kalmar" yaliyounganisha nchi zote za Skandinavia chini ya mfalme wa Denmark ilhali kila nchi iliendelea kujitawala. Wakati ule Ufini (Finland) ilikuwa chini ya Uswidi. Iceland na Visiwa vya Faroe ziliingia pia kwa sababu zilikuwa chini ya Norway wakati ule. Umoja huo uliendela hadi mwaka 1521. Waswidi walianza kuchoka na utawala wa Kidenmark wakaondoka katika umoja huu mwaka 1521 pamoja na Ufini
Waslavi

Waslavi (kwa Kiingereza Slavs, pia "Slavic" au "Slavonic people") ni kundi kubwa la mataifa yanayotumia lugha za Kihindi-Kiulaya barani Ulaya. Pamoja na kuwa wenyeji wa nchi za Ulaya Mashariki, Ulaya ya Kati na Ulaya Kusini kuanzia karne ya 6 BK, tangu zamani wameenea Asia Kaskazini na Asia ya Kati. Nchi zao zinatawala zaidi ya 50% za bara la Ulaya. Wanagawanyika kati ya Waslavi wa Magharibi (hasa Wapolandi, Wacheki na Waslovaki), Waslavi wa Mashariki (hasa Warusi, Wabelarus na Waukraina), na Waslavi wa Kusini (hasa Waserbi, Wakroati, Wabosnia, Wamakedonia, Wasloveni, Wamontenegro na Wabulgaria). Mahusiano yao yanatofuatiana, kuanzia hisia ya kuwa na mengi ya pamoja hadi kuchukiana kabisa na kupigana vita kwa ukatili. Duniani kote Waslavi wanakadiriwa kuwa milioni 360. Kati yao wanaongoza Warusi, Wapolandi na Waukraina.